Tanskassa poliisi on löytänyt "useita kuolleita" asunnosta Brønshøjssä lähellä Kööpenhaminaa. Alustavien tietojen mukaan uhrit on surmattu.

Poliisi ei ole toistaiseksi paljastanut uhrien lukumäärää. MOSTPHOTOS

- Saimme kotihälytyksen, siellä oli ollut riitaa. Kun partio saapui paikalle, heitä kohtasi karmea näky. Asunnosta löytyi useita surmattuja ihmisiä, kertoo poliisijohtaja Ove Larsen Extra Bladetille.

Poliisin mukaan asunnossa oli paljon verta. Yksi henkilö on otettu kiinni epäiltynä teosta.

Poliisi ei ole toistaiseksi paljastanut uhrien lukumäärää tai sitä, miten heidät oli surmattu.

Poliisin mukaan kyseessä on ilmeisesti perheen sisäinen murhenäytelmä, kertoo Extra Bladet-lehti. Yksi mies on otettu kiinni veriteosta epäiltynä.

Surmatut löytyivät asunnosta Kobbelvængetin kaupunginosasta, joka on suuri asuinalue Brønshøjn laitamilla.